《余以檄出陈机宜往西津候别余阻风不得前》
宋代·曾丰

孺子未来圮水上，远公已过虎溪头。
佳人密迩不相见，弱水瀰漫那自由。
非负酪奴辜玉友，莫诛风伯讼阳侯。
明年访戴留髡日，大白梨花烂熳酬。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。